CELEX: C2004/201/04
Language: sk
Date: 2004-08-07 00:00:00
Title: Rozsudok Súdneho dvora (štvrtá komora) z 24. júna 2004 vo veci C- 119/02: Komisia Európskych spoločenstiev proti Helénskej republike (Nesplnenie povinnosti členským štátom — Článok 3 odsek 1 a článok 5 odsek 2 smernice 91/271/EHS — Vypúšťanie komunálnych odpadových vôd do citlivej oblasti — Nevytvorenie zberného systému — Nezavedenie náročnejšieho čistenia ako druhotné čistenie upravené v článku 4 uvedenej smernice)

7.8.2004   
            
            
               SK
            
            
               Úradný vestník Európskej únie
            
            
               C 201/2
            
         
      ROZSUDOK SÚDNEHO DVORA
   
   (štvrtá komora)
   z 24. júna 2004
   vo veci C- 119/02: Komisia Európskych spoločenstiev proti Helénskej republike (1)
   
   (Nesplnenie povinnosti členským štátom - Článok 3 odsek 1 a článok 5 odsek 2 smernice 91/271/EHS - Vypúšťanie komunálnych odpadových vôd do citlivej oblasti - Nevytvorenie zberného systému - Nezavedenie náročnejšieho čistenia ako druhotné čistenie upravené v článku 4 uvedenej smernice)
   (2004/C 201/04)
   Jazyk konania: gréčtina
   Vo veci C- 119/02, Komisia Európskych spoločenstiev, (splnomocnení zástupcovia: G. Valero Jordana a M. Konstantinidis) proti Helénskej republike (splnomocnený zástupca: E. Skandalou), predmetom ktorej je určenie, že Helénska republika si tým, že neprijala potrebné opatrenia na inštalovanie zberného systému komunálnych odpadových vôd v regióne Thriasio Pedio a tým, že nezaviedla náročnejšie čistenie než druhotné čistenie komunálnych odpadových vôd v danom regióne skôr než sú vypustené do citlivej oblasti zálivu Eleusis, nesplnila povinnosť vyplývajúcu z článku 3 odsek 1 a článku 5 odsek 2 smernice Rady 91/271/EHS z 21. mája 1991 o čistení komunálnych odpadových vôd ( Ú. v. ES L 135, s. 40) v znení zmien vyplývajúcich zo smernice Komisie 98/15/ES z 27. februára 1998, ktorou sa mení a dopĺňa smernica Rady 91/271/EHS (Ú. v. ES L 67, s. 29), Súdny dvor (štvrtá komora), v zložení: predseda J. N. Cunha Rodrigues, sudcovia: J.-P. Puissochet a F. Macken (spravodajca), generálny advokát: F. G. Jacobs, tajomník: R. Grass, vyhlásil dňa 24. júna 2004 rozsudok, ktorého výrok znie:
   
               1.
            
            
               Tým, že Helénska republika neprijala potrebné opatrenia na inštalovanie zberného systému komunálnych odpadových v regióne Thriasio Pedio a tým, že nezaviedla náročnejšie čistenie než druhotné čistenie komunálnych odpadových vôd v danom regióne skôr než sú vypustené do citlivej oblasti zálivu Eleusis, nesplnila povinnosť vyplývajúcu z článku 3 odsek 1 a z článku 5 odsek 2 smernice Rady 91/271/EHS z 21. mája 1991 o čistení komunálnych odpadových vôd v znení zmien vyplývajúcich zo smernice Komisie 98/15/ES z 27. februára 1998.
            
         
               2.
            
            
               Helénska republika je povinná nahradiť trovy konania.
            
         
      (1)  Ú. v. ES C 131 z 1.6.2002.